Iqvayliyen iddren di Montréal neY di Kanada s umata ssnen ak Murad Itim, imdebbeṛ n MAK di Marikan Ugafa. Acku ulac id-illan d tadyant Yef Iqvayliyen neY n Iqvayliyen i deg ur illi neY ur issudes s timad-is. Ama s wakud ama s texriḍt, Murad inna aql-i da ansi tevYu tekka yas-d tiYri n teqvaylit. Iger afus i kra n wayen illan deg uvrid nneY ar tlelli. Ulac aqvayli ur issaḥder neY ur icawer u timti ara d-yass ar gar medden, d asefqed id-issefqad ad iwalli amek llan wulawen d tmuYliwin.
Assa neswa akken tabyirt imi yuYal-d si tmurt kra n smanat ayagi u nqeṣṣer cwiṭ imi newwi-d awal Yef aṭas n temsal. DYa Murad iqvel ad yerr awal i kra iseqsiyen agi id-iteddun.
Trezfeḍ ar tmurt ussan agi izrin. Amek ik id-mugren idwananen izzayriyen deg unafag n Llezzayer?
Nudan-iyi u nnan-iyi ddu kan s ttawal. Maca ur iyi-uḥtamen ara imi tugzimt n rrekva inu ur uriY akken iwata isem-iw fell-as. CḍḍeY di tira-s. Xas akken sdat udwanan, sendacu i deg icuk dYa issawel i wayeḍ u frefsen ak lqec-iw. Ula d wina iyi-inudan inna-yid dacu i tuqmeḍ akka? Ula d netta ur iẓri ara ayen iyi ittnadi. Syin jjan iyi ugar n uzgen n usrag neY n saâa u ran-iyi-d apaspur-iw. DY imiren fYaY ruḥeY ar tmurt. FYeY tin nsen kecmaY ar tin nneY. Maca ur ssawḍeY ara s axxam u ddiY wujhaY ar gma-s n Ferḥat imi assen i yenḍel. GliY s Vuâziz u nâezza akken.
I di tmurt amek tufiḍ tilufa?
Mlal-aY aṭas d Vuâziz d imḍebren n MAK. RezfaY ar uxxam n uselway, Ferḥat. SseqsaY Yef yemma-s. KksaY lxiq diYen gar at uxxam u tin itent yugaren ak d aḥdar is-ḥedraY i wewsir wis kraḍ n MAK imi fell-as i Yef rziY ar tmurt. Mawel di tmurt d ilmeẓyen i irefden asafu assa u dinna tura i illa usirem amuqran. Acku win i deg tevYuḍ temmeslayeḍ Yef timmunent ad tafeḍ ivYa-tt u ma ur tt ivYi ara ad tafeḍ ur illi ara mgal tikti imi ẓran avrid nniḍen d tiYimit ddaw uḍar n wAarav. D aya i Yef mazal amussu nneY iqeddec u ittazzal ar myal takwatt n tmurt akken ad iqennaâ wid i mazal ur walan ara timmunent d avrid n tidett d yimal. Vuâziz ittawi izen n tidett s tquftin ines ar myal tamnaḍt.
Tḥedreḍ-as i weswir n MAK deg At Zellal, amek i izri?
Iḍelli nni iwwed aY wawal d akken ad tt ittwaḥves Vuâziz. DYa nesker itt akken ad nessiweḍ ar iswi nneY u nuzel ar At Zellal mi ittnaY wass d yiḍ. D Kamal Setti id-yusan ewwi yaY u nensa Yur-es. Azekka nni nufa-d iman nneY nevges nhezzem u neṭṭef avrid ar Tizi n Cḍev anda iḍra wewsir. Maca tura iḍelli nni ur neẓri ara dacu issextutusen imsulṭa imehras n Llezzayer. Ur ntebbet ara amek ara qazmen taluft maca imi nessen iten ur ten nettamen ula d tasdidt neY dqiqa. Ihi ssvedden abarraj ipulisen deg At Yiraten tameddit u gan wiyaḍ anda nniden akken ur ttajjan ara medden ad asen ar At Zellal. Kra n win in-issawḍen ini ikellex asen i ipulisen. At Uqvu ussan-d s lkar u ssawḍen-nen imi zzewren yiwen s tkarrust u mi yufa abarraj ad issiwel i lkar as yini ad ṣṣuben medden u ad zegren Yef uḍar. Mi fYen akk-in i ubarraj ad rekven diYen. Akka ihi i yuraren yid sen almi d At Zellal. Xas akken nurar am umcic d uYarda, yid-sen ugar n 800 n ineswaren i iḥedren.
Dacu i tuqmeḍ kecc deg uswir agi wis kraḍ n MAK?
Murad Itim deg uswir wis 3 n MAK, ass n 26 di furar 2016
D nek i umi d-fkan asawaḍ d amezwaru dYa d nek i t ildin. MmeslayeY-d s teqvaylit u nniY-d ayen illan deg ulawen n imeYnasen nneY n Marikan ugafa. Mmeslayen aṭas n imeYnasen d uselway Vuâziz. Tura ayen id ittwagezmen di rray assen neY iYtasen ittwaṭfen fYen-d yagi. Maca d tin n umni ak i deg tella aṭas n tsudist d tmuYli ar sdat. Ad d-nuYal ar Yur-es tikkelt nniden imi awal fell-as ad yeYzif maca iswi-s d tagmatt gar Iqvayliyen imi umni yagi nwala-t d aseqqamu ara isemlilen Iqvayliyen ama d wid iddan deg uvrid n timmunent d Teqvaylit ama d wid yuYen win n Llezzayer d TmaziYt maca ur qfilen ara i umeslay d uskasi. Tura amni yagi macci d win ara issalin illugan neY ara d-inejren amek ara teddu tmurt imi mazal ur d-nessukes ara timmunent maca d win ara yuraren tamlilt tameqrant u wid ara yillin zik am wid akken ittawin medden zik d inejmuâa.
Kecc d ameYnas n MAK. Dacu twalaḍ di tikli n 20 di yevrir 2016 di tmurt?
Tikli n 20 di yevrir usegass agi tveggen-d i wid mazal cukken d akken amussu n MAK isdukkel Iqvayliyen. Yiwen ur as issaweḍ di tmurt taqvaylit. Iveggen-d daYen d akken tasuta n wassa ur tugad ara timmunent, ur tkukra ara azekka di tlelli d uzarug. Yerna imi tura nek mlaleY ten u sliY asen u ad ak iniY assa d akken ulac tuYalin ar deffir. Tuqqla teqqen! Ad d-ddu neY ad d-qqars !
I tura dacu id-iteddun ihi deg umennuY n MAK ar sdat di tmurt ak d dagi di Marikan ugafa?
Tura ma di tmurt atan ara ttheggin ass n uYlan aqvayli maca d Vuâziz i d aselway u d netta ar d-yinnin amek ara ddunt temsal. Ma dagi di Marikan Ugafa ad yili ass n 23 di la SSJB (Société Saint-Jean-Baptiste) usarag ak d uselway wis-sin n Unavaḍ, Lyazid Abid. Ad nessali daYen anay nneY ar igenni. Ma d anay nni aqvayli yulin d amezwaru deg umaḍal ar igenni, ass n 11 di yevrir 2015, ad yuYal ar ukatar u ad ittwazmel u ad iqqim di SSJB i levda.
SIWEL 211730 JUN 16
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn zsm_Latn